วัดเวียงด้ง

วัดเวียงด้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านเวียงด้ง ตำบลน้ำแพร่ อำเภอหางดง จังหวัดเชียงใหม่ ที่ดินตั้งวัดมีเนื้อที่ 11 ไร่ 1 งาน 76 ตารางวา

วัดเวียงด้งสร้างเมื่อ พ.ศ. 2012 โดยเจ้าหมื่นด้งนคร ท่านได้ให้บริวารของพระองค์สร้างวัดขึ้นในค่ายทหารของพระองค์ ทรงให้สร้างอุโบสถ วิหาร และเจดีย์ ตามประวัติวัดเล่าว่า ได้รับพระราชทานวิสุงคามสีมาเมื่อประมาณ พ.ศ. 2013 เขตวิสุงคามสีมากว้าง 6 เมตร ยาว 12 เมตร บริเวณวัดได้กลายเป็นสมรภูมิระหว่างเจ้าถิ่นกับผู้รุกรานเรื่อยมาจนถึง พ.ศ. 2345 ทำให้วัดอยู่ในสภาพทรุดโทรม พระอุโบสถและพระวิหารพังทลายลงสิ้น ยังเหลือเพียงแต่พระเจดีย์องค์เดียว ต่อมาใน พ.ศ. 2476 ครูบาศรีวิชัยได้มาทำการบูรณะวิหารและเจดีย์ใหม่

พระบรมธาตุเจดีย์วัดเวียงด้งประดิษฐานบรรจุพระบรมสารีริกธาตุ ภายในวัดยังมีอนุสาวรีย์พ่อขุนหมื่นด้งนคร

รายนามเจ้าอาวาส
 พระต๋าคำ
 พระดวงต๋า
 พระเพ็ชรวชิรญาโณ
 พระอธิการสมบูรณ์สีลเตโช

อ้างอิง

เวียงด้ง